钦定古今图书集成/方舆汇编/职方典/第1112卷 > 《王孙圉对赵简子》国语
## 钦定古今图书集成/方舆汇编/职方典/第1112卷 > 《王孙圉对赵简子》国语

王孙圉聘于晋，定公飨之，赵简子鸣玉以相。问于王
孙圉曰：“楚之白珩犹在乎？”对曰：“然。”简子曰：“其为宝也
几何矣？”曰：“未尝为宝。楚之所宝者，曰：观射父，能作训
辞以行事于诸侯，使无以寡君为口实。又有左史倚
相，能道训典以叙百物，以朝夕献善败于寡君，使寡
君无忘先王之业。又能上下说乎鬼神，顺道其欲恶”，
使神无有怨痛于楚国。又有薮曰“云连徒洲”，金木竹
箭之所生也。龟珠齿角皮革羽毛，所以备赋用，以戒
不虞者也，所以共币帛以宾享于诸侯者也。若诸侯

也。若夫白珩，先王之玩也，何宝焉？圉闻国之宝六而
已。圣能制议百物，以辅相国家，则宝之；玉足以庇荫
嘉糓，使无水旱之灾，则宝之；龟足以宪臧不，则宝之；
珠足以御火灾，则宝之；金足以御兵乱，则宝之；山林
薮泽足以备财用，则宝之。若夫哗嚣之美，楚虽蛮夷，
不能宝也。